Theophiel Verbist

Theophiel Verbist (født 12. juni 1823 i Antwerpen i Belgia, død 23. februar 1868 i Lao-Hu-Kou i Mongolia) var katolsk prest, kinamisjonær, sinolog, og stifter av den belgiskbaserte misjonsordenen kongregasjonen for Maria uplettede hjerte (C.I.C.M., fra det latinske navn Congregatio Immaculati Cordis Mariae).

Han begynte som barn på en skole drevet av jesuittene, og fortsatte på juniorseminaret i Mechelen. Han ble presteviet 18. september 1847 av kardinal Sterckx, erkebiskop av Mechelen. 

Ordensstiftelsen av hans belgiske misjonsorden fant sted i kongregasjonen for Maria uplettede hjerte 1862 i Scheut, ved Anderlecht. Den hadde som formål å forkynne kristendommen primært i Kina og ellers i Øst-Asia.

I 1865 forlot han Belgia og dro til Indre Mongolia i Kina sammen med tre andre prester, de belgiske Aloïs Van Segvelt (1826–1867) og Frans Vranckx (1830–1911) og nederlenderen Ferdinand Hamer (1840–1900). Tre år etter døde han av tyfus.

Referanser

Eksterne lenker 
 

Personer fra byen Antwerpen
Belgiske katolske prester
Belgiske medlemmer av katolske ordener
Scheutmisjonærer
Katolske misjonærer
Belgiske misjonærer
Misjonærer i Kina
Belgiske sinologer